Bjarne Laustsen (S), 2005-04-06:
Jeg takker for, at meldingerne giver anledning til overvejelser om at kigge på det en gang til, men jeg vil godt spørge: Hvordan er tidshorisonten, og hvordan kan man inddrage medarbejderne i arbejdet?
Der har jo været indstillinger fra samarbejdsudvalg osv., og der ligger også mindretalsudtalelser, så hvordan kan man inddrage medarbejderne, så man får den bedst mulige fødevarekontrol for det rigtige beløb?
Så må jeg tage svaret som udtryk for, at ministeren vil centralisere på området.
Det vil han gøre i København, og det vil han gøre i Århus og i Vejle, altså to byer med 80 km’s afstand.
Der er også spørgsmål angående uoverensstemmelser om, i hvilken grad det kommer til at betyde flytning af medarbejdere fra f.eks. Fødevareregion Aalborg.
Det har vi haft en diskussion om, men kan ministeren komme mere præcist ind på, hvad forskellen er mellem den måde, medarbejderne oplever det på, og den måde, ministeren fortolker det på?
Der er jo sjældent en sag her i Folketinget, hvor hr. Bjarne Laustsen ikke finder lejlighed til at referere til netop det dejlige område i landet, men det er noget, vi alle sammen er optaget af.
Så noterede jeg mig, at hr. Bjarne Laustsen fremhævede København og kom ind på forholdene andre steder i landet.
Jeg skal gøre opmærksom på, at i det oplæg, der er kommet fra Fødevarestyrelsen, er det faktisk sådan, at København er det sted, som mister flest arbejdspladser.
I København reduceres antallet af arbejdspladser med 82 – det er det sted i landet, hvor der betales med flest arbejdspladser – mens der oprettes arbejdspladser vest for København.
Det er korrekt, at i oplægget er der en reduktion af antallet af arbejdspladser i det nordjyske med 23.
Det er naturligvis altid beklageligt for dem, som bliver afskediget, hvis det overhovedet kommer på tale at afskedige nogen.
Vi må se, hvordan det hele forløber, men 23 er dog mig bekendt færre end 82.
Jeg vil gerne følge op på de spørgsmål til familie- og forbrugerministeren vedrørende fødevarekontrol og fødevaresikkerhed.
Før påske – tror jeg det var – var der et samråd i Fødevareudvalget.
Der var spørgsmål her i salen til ministeren.
Nu er der så gået ca. 14 dage, og jeg vil godt spørge, hvilket indtryk det har gjort på ministeren, at der har været rejst nogle meget relevante problemstillinger i forbindelse med at have en fødevarekontrol og en ordentlig fødevaresikkerhed.
Spørgsmålet er, hvilke overvejelser ministeren har gjort sig i de 14 dage, hvordan indtrykket er i regeringen, for der er jo også kommet forslag frem om, at man f.eks. skulle lave fem centre og lade det følge den struktur, som regeringen agter at lave på regionsområdet.
Det afgørende i opbygningen af fødevarekontrollen er jo at tage hensyn til, hvor de store problemer findes, og hvor der er mange kontrolbesøg, og så lægge kontrolenhederne og regionscentrene de strategisk rigtige steder, typisk der, hvor der er flest problemstillinger, der skal tages hensyn til, f.eks. hvor der er mange dyr, der skal kontrolleres.
Det er sådanne kriterier, der er afgørende, og ikke hvordan man i øvrigt har tilrettelagt regionsstrukturen her i landet.
Så skal jeg bare sige, at det naturligvis gør indtryk at høre de forskellige meldinger, der kommer rundtomkring fra.
Dem vurderer vi meget omhyggeligt i ministeriet i øjeblikket, og så vil regeringen tage endelig stilling til Fødevarestyrelsens plan.